Mamo a jo chca do przedszkolo
Kwiyciyń przelecioł jak biczym sczeloł i jak kożdego roku we wszystkich ślonskich przedszkolach i niy yno były zapisy bajtli na nowy rok przedszkolny. Rozmańcie to wyglondało. W jednych normalnie na karty zgłoszyń a drugi elektronicznie .I s tym tyż trza sie pzrizwyczajić coż wszystko idzie do przodka. Łojcowie robili co mogli żeby zgłosić swoji bajtle w terminie . Przedszkola ważne placowki wychowawcze były prawie łod zawsze chocioż rozmańcie sie nazywały. Ni ma to nic nowego .We tradycyjnej ślonski familiji chłop boł łod tego żeby robioł na utrzimani a baba była w doma i zajmowała sie dzieckami. Toż tyn problym miała s gowy. Dziecka wychowywały sie pod łokiym matki i nie trza było jich posyłać do przedszkolo czy tyż ochronki jak to kiejś nazywali. Tera żyjymy we takich czasach jakich żyjymy i żeby jakoś szło wionzać tyn koniec s końcym robiom łoboje .Momy kryzys i jak już baba mo robota to sie jom trzimie a dziecka trza kajś dać jak je we robocie .I tu wyskakuje zaś problym .Brak miejsc dlo wszystkich chyntnych . Pierszyństwo co prowda majom bajtle kierych łojcowie robiom zawodowo no i te co za kwila pudom do szkoły .A co s tymi myńszymi .Niy zawsze styko dlo nich miejsc. Władze głowkujom co robić, tworzom jakiś oddziały popołedniowe co i tak niy rozwionzuje problymu do końca .Tak je prawie we wszystkich ślonskich miastach i gminach .Możno Ci ci tam siedzom wyży zrobili jakiś feler do kierego traz ciynżko sie prziznać.
We nikierych miejscowościach porobiono Zespoły i co s tego wynikło. Ano to ,że dziecka majom lepsze warunki do rozwoju nic pozatym..A co zrobili z rechtorkami kere uczyły we starych przedszkolach .Te kiere miały uprawniynia żeby przynś na pyndzyjo przeszły jedne przeciepniynto do Zespołu a te kiere były najniższe stopniym we fachu zwolniono. Yno miejsc dlo bajtli i tak niy przibyło. Żodnymu niy trza tłumaczyć ,że dziecka kiero chodzom do przedszkola lepi sie rozwijajom som śmielsze umiom se bardzi poradzić niż te co siedzom doma. Co we takim wypadku zrobić .Ano nikierzi pedzom : Posłać dziecko do przedszkolo prywatnego .No ja majom recht yno ,że taki przedszkola som drogi i niy kożdego stać na ni. Łostała jedyna deska retunku kero je niezawodno łod samego poczontku świata .To je nasza starka .Szkoda yno że niy wszyjscy jom majom blisko siebie .Jak było pedziane na poczontku czasy sie zmiyniły a starki tyż .Przeważnie sam we sile wieku i robiom zawodowo. Toż niy łostanie nic inszego jak wrocić do tradycje abo najonć tak modno łostatnio opiekunka. Dycko to tani wychodzi niż prywatne przedszkola. Tak se gdybomy kosztym tych najmyńszych kerzi s bekiym powtarzajom : Mamo a jo chca do przedszkolo .I jak im wytłumaczyć ,że miejsca dlo nich brakło.
Nina Kibos
szl_Latn szl_Latn szl_Latn xho_Latn